Valli baar - Manfred Vainokivi    Valli baar on kõmuline dokumentaalfilm, mis on naistepärva puhul pühendatud kõigile Eesti naistele, kel tuleb oma mehi kõrtsist koju oodata.    Kaunis küüniline tutvustus filmile, mis on ise sama küüniline. Tegelikult ei mõista aga, miks see tutvustus on pühendatud meestele ja naistele just seesuguses suhtes. Tõsi - juuresolevad kaadrid näitavad, et mehi leiab baaridest mõnevõrra rohkem, kuid kleepuvate lettide  äärest ei puudu ka õrnema soo esindajad. Kui aga mingile baarile antakse muinasbaari austav nimetus, saab kinosepp kaamera õlale võtta ja öelda naisele, et läheb tööle.    Ma olen alati imetlenud Kaurismäki oskust portreteerida veidraid tüüpe veelgi veidramates interjöörides ning arvanud, et tegemist on geniaalse lavastusega. Elu keerdkäikude tõttu olen aga sattunud põhja pool lahte täpipealt kohtadesse, milles valitsevat õhkkonda Soome filmimees oma filmides kajastab. Kõige lugupidamisega juures herra  Kaurismäki vastu tunnistada tuleb, et elu on siiski miskit muud kui liikuv pilt. Viimase eesmärgiks on, olenevalt tegijast, kas siis esteetilise naudingu pakkumine või mingi plaani tekitamine.        Elu näitab siis kodumaine filmimees,  kuid ei saa aru, mis on eesmärgiks. Meelelahutus nüüd vaevalt selleks on. Joodikute memuaarid? Ei saa aru, ei mõista, need tunduvad isegi täis peaga kuulates suhteliselt masendavad - noh igavad või nii. Õhtul purukainena seda kodus pealt vaadates tekitab kõik see pigem tülgastust. Aga võib-olla ei kuulu ma teise eesti asukate hulka, kelles võsareporteri nägemine eufooriat tekitab. Jah, kõik on nagu korralikud dokis ikka - veidrikud, prominentide monoloogid. Aga vahest siiski midagi K2 sihtrühmale - ka esimeses  eestis on joodikud, allakäinud tüübid. Esimene eesti siinkirjutaja hiilgavas isikus ropendab habemesse, sülitab ja vannub, et ei lähe enne paari päeva ühtegi kabakasse, olgu ta nimeks Valli baar, Kuku klubi või Levikas. Pohmell pühapäeva õhtul. Film on aga puhas kommerts, sihtrühm - teine eesti. Mõtlemapaneva jõuna tuleks aga hoopis kasutada ENSV teenelise meditsiiniliste romaanide autori Harri Jänes´e sulest tulnud teoseid.